SA1
Exported from Holy-Writings.com on 2026-06-18 - 1 clipping

雜阿含經 (一)

如是我聞： 一時，佛住舍衞國，祇樹，給孤獨園。

爾時，世尊告諸比丘： 「當觀色無常。 如是觀者則爲正見。 正觀者則生厭離。 厭離者喜、貪盡。 喜、貪盡者説心解脱。

「如是觀受⋯想⋯行⋯識無常。 如是觀者則爲正見。 正觀者則生厭離。 厭離者喜、貪盡。 喜、貪盡者説心解脱。

「如是，比丘，心解脱者，若欲自證，則能自證： 『我生已盡，梵行已立，所作已作。 自知不受後有。』」

時，諸比丘聞佛所説歡喜，奉行。

如觀無常，苦、空、非我亦復如是。
-- SA1 — Taisho Tipitaka (CC0-1.0)